《题隐静寺》
宋代·喻良能

杯渡已仙去，兹山馀胜踪。
傍云开广殿，夹道荫长松。
幽洞秋含雾，清溪冷浸峰。
老僧如宿昔，一笑喜相逢。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。